BMW PGA Championship er den nuværende titel på en årlig golfturnering på Europatouren. Turneringen spilles i maj måned på Wentworth Club lidt uden for London. Første gang, turneringen blev spillet, var i 1955 under navnet British PGA Championship. Siden 1967 har turneringen taget navn efter sponsoren, der i øjeblikket er bilfirmaet BMW. Danske Anders Hansen har to gange vundet denne betydningsfulde turnering.